《嗟克明为段佥事惟勤乃翁作》
明代·边贡

孰谓弟无子，兄子为后与子同。孰谓天有知，三子夭以殇，无后翻在躬。

嗟而克明，为子克子兄克兄。吴人至今传，为吏公且平。

嗟而克明，葬以一命服，祭以五鼎烹。有子官度支，出典邦国刑，铁冠白笔纡银青。

过家上冢泣，所生以三尺。孙嗣宗祊，谓天无知，天竟有知，嗟克明。

作者简介：边贡（1476 ～1532）字庭实，因家居华泉附近，自号华泉子，历城（今山东济南市）人。明代著名诗人、文学家。弘治九年（1496）丙辰科进士，官至太常丞。边贡以诗著称于弘治、正德年间，与李梦阳、何景明、徐祯卿并称“弘治四杰”。后来又加上康海、王九思、王廷相，合称为明代文学“前七子”。